锦江乐园站

锦江乐园站来勒上海市徐汇区凌云路街道沪闵路虹梅路东侧，靠近锦江乐园搭铁路梅陇火车站，是上海轨道交通1号线个地面侧式车站。

车站结构
本站同虹梅商务大厦共构，勒拉大厦个一楼，伊个付费区里向，两個方向个站台弗连通个。

车站楼层
地上二层南站厅票务服务、自动售票机、人工服务台地面层出入口侧式站台 · 开右边车门  往莘庄方向（莲花路） 往富锦路方向（上海南站） 侧式站台 · 开右边车门

接驳交通
 “P+R”停车换乘 
2009年7月21号开始，锦江乐园站加入上海“P+R”停车换乘试点，开车子个市民勒拉每天5点半到23点个里向，用公共交通卡刷卡拿车子停拉锦江乐园站边浪个虹梅路停车楼，再用箇张卡换乘轨道交通，箇末停车子好打折扣。

 公交换乘 
车站南面有新西南汽车站（老底子叫梅陇汽车站），好换乘区金山、奉贤个高速公交。

 历史 
锦江乐园站刚启用个辰光来勒现在箇隻车站个北面，是终点站，故咾是地面单侧式站台。後些来因为造南延伸工程而来勒现在箇隻地方造了隻虹梅商务大厦搭仔新地铁站，老个拆脱哉。新站一开始叫虹梅路站。2001年5月1号，虹梅路站重新改名叫锦江乐园站。

2020年10月份，锦江乐园站南面个交叉渡线畀地铁公司改造成更好养护个单渡线，拿木枕道岔全部调成混凝土枕道岔，标志上海地铁1号线阿末一根木头枕道岔畀拆脱。

 参考文献 

外部链接

上海地铁—锦江乐园站车站信息 

Category:徐汇区地铁车站